སྤྱིར་བཏང་གཙུག་ལག་སློབ་གྲྭ་ཆེན་པོ་ཐོན་པ་བརྒྱ་ཕྲག་དང་སྟོང་ཕྲག་ཡོད་ནའང་དེ་ཙམ་གྱི་ནུས་པ་ཐོན་ཐུབ་རྒྱུ་ཧ་ཅང་ཁག་པོ་ཡིན།རིགས་གཅིག་རྐང་འཛིན་གྱི་སློབ་སྦྱོང་ཐོན་པ་བརྒྱ་ཕྲག་ལས་མ་བྱུང་ཡང་དེས་ནུས་པ་གང་འཚམ་ཐོན་ཐུབ་པ་ཡོང་རྒྱུ་རེད་སྙམ།དེང་དུས་ཤེས་ཡོན་གྱི་སློབ་ཚན་རྣམ་གྲངས་མང་པོ་ཡོད་པའི་ནང་ནས་འགའ་ཤས་ཐད་རང་སྐྱ་འཕེར་བ་བྱེད་དགོས།དཔེར་ན་དཔལ་འབྱོར་དང༌།འཕྲོད་བསྟེན།སྤྱི་ཚོགས་སྐོར།བོད་རང་དབང་གི་དྲང་བདེན་འཐབ་རྩོད་དང་འབྲེལ་བའི་སྐོར་སོགས་སློབ་ཚན་གང་དང་གང་ཡིན་ཡང་དེའི་ཐད་སོ་སོ་རང་སྐྱ་འཕེར་བ་བྱེད་རྒྱུ་ཧ་ཅང་གལ་ཆེན་པོ་ཡིན།ང་ཚོའི་ངོས་ནས་ཀྱང་གལ་ཆེའི་ལས་དོན་དེ་འདྲའི་ཐོག་མཐུན་རྐྱེན་སྒྲུབ་ཕྱོགས་ཐད་བསམ་གཞིགས་བྱེད་དགོས།